**Elektrotransporta (vieglo transportlīdzekļu un autobusu) uzlādes iekārtu vadības un monitoringa sistēmas izstrāde, piegāde, uzturēšana**

**Atbildes uz jautājumiem**

Datums: 08.04.2025

|  |  |  |
| --- | --- | --- |
| **Nr.p.k.** | **Jautājums** | **Atbilde** |
| 1. | Tehniskās specifikācijas 2.1.1.punktā ir uzskaitītas esošās RS uzstādītās EU stacijas. Vai varat noskaidrot, vai uzrādītais skaits ir staciju skaits vai staciju kontaktdakšu skaits?Ja tas ir staciju skaits – vai iespējams precizēt katras stacijas kontaktdakšu skaitu. | Tehniskajā specifikācijā norādīts ir staciju skaits. Zemāk norādīts uzlādes iekārtu un to kontaktdakšu skaits:* Kempower, Pantograph Down;  - 7 iekārtas, katrai 1 kontaktdakša , DC līdzstrāva.
* Circontrol, WB eVolve Smart T - 5 iekārtas, katrai 2 kontaktdakšas, AC: 3 fāzes +N + PE, 50Hz, Divu elektroauto vienlaicīga  uzlāde ar vienu uzlādes iekārtu.
* Circontrol, Post eVolve Smart T.  - 9 iekārtas, katrai 2 kontaktdakšas AC: 3 fāzes +N + PE, 50Hz, Divu elektroauto vienlaicīga  uzlāde ar vienu uzlādes iekārtu, Iekārta ar 2. tipa savienotājiem.
* Delta Electronics, Delta Electronics, Delta wallbox - 1 iekārta, 1 kontaktdakša, DC, CCS2 spraudnī (Combo 2 (CCS2).

**Plānots nākotnē (šī iepirkuma ietvaros noslēgtā līguma darbības laikā):**Ekoenergetyka-Polska S.A., Axon Easy Bus 120 CCSCCS **- 21** iekārta, katrai iekārtai 2 kontaktdakšas**,** DC līdzstrāva, Divu elektroauto vienlaicīga  uzlāde ar vienu uzlādes iekārtu, CCS (Combo 2) savienotājs; Ekoenergetyka-Polska S.A., ⁠Axon Easy 180 EKO\_C\_23\_002\_1 - 14 iekārtas, katrai iekārtai 2 kontaktdakšas, DC līdzstrāva, Divu elektroauto vienlaicīga  uzlāde ar vienu uzlādes iekārtu, CCS (Combo 2) savienotājs; |
| 2. | 2.1.4. punktā noteikts, ka Sistēmai jāvar pieslēgt neierobežota skaita uzlādes iekārtas. Tā kā finanšu piedāvājumu gatavojam, izejot no cenas par katru kontaktdakšu – vēlamies precizēt: vai finanšu piedāvājumā jāiekļauj cena par teorētiski neierobežota staciju skaita uzturēšanu/monitorēšanu? | Prasība ir par to, ka sistēmai nedrīkst būt ierobežojums uz pievienojamo uzlādes iekārtu skaitu. Finanšu piedāvājumā lūdzam iekļaut licenču veidus vai abonēšanas izdevumus, atbilstoši tehniskās specifikācijas 1.2.-1.4. punktiem, lai nodrošinātu piedāvātās Sistēmas funkciju pilnā apmērā atbilstoši tehniskās specifikācijas prasībām. |
| 3. | Vai ir pieejama informācija par sagaidāmo maksimālo/plānoto staciju/kontaktdakšu skaitu pakalpojuma sniegšanas beigu periodā – pēc 46 mēnešiem pēc līguma noslēgšanas? | Šobrīd konkrēts skaits nav zināms, papildus tehniskajā specifikācijā norādītajām iekārtām, sistēmai būs jāpieslēdz vēl 16 uzlādes iekārtas ar 1 kontaktdakšu katrai iekārtai. Tuvāko 5 gadu laikā staciju skaits iespējams varētu pieaugt, ar kopējo sistēmai pieslēgto skaitu līdz 200 kontaktdakšām. Prasība 2.1.4. ir par to, ka sistēmai nedrīkst būt ierobežojums uz pievienojamo uzlādes iekārtu skaitu. |
| 4. | Ja staciju pievienošanas skaits un grafiks nav zināmi – vai RS būtu ar mieru cenu piedāvājumam, kurā pakalpojuma mēneša uzturēšanas cena veidotos no cenas par 1 (katru) kontaktdakšu mēnesī? Tādējādi RS nebūtu spiesta pārmaksāt sākotnējā periodā, kad staciju skaits ir neliels, bet Pretendentam nebūtu riska nesaņemt vēlamo samaksu līguma beigās, kad staciju/kontaktdakšu skaits pieaugtu. | Pasūtītājs ir veicis grozījumus Pieteikuma formā – finanšu piedāvājuma tabulā, norādot šādu izmaksu opciju - paredzot cenas piedāvājuma variantu ar mēneša abonēšanas vai licencēšanas cenu par vienu kontaktdakšu. Lūdzu skatīt aktuālo Pieteikuma formu (ar grozījumiem 08.04.2025.) |